recursal/SuperWikiNEXT-32B huggingface dataset:
|  |
| --- |
|  |
| **இசை வடிவங்கள்** |
| தமிழிசை |
| நாட்டுப்புற இசை |
| கருநாடக இசை |
| மெல்லிசை |
| திரையிசை |
| தமிழ் ராப் இசை (சொல்லிசை) |
| தமிழ் பாப் இசை |
| துள்ளிசை |
| தமிழ் ராக் இசை |
| தமிழ் இயைபிசை (fusion) |
| தமிழ் கலப்பிசை (Remix) |
| **பாடல் வகைகள்** |
| நாட்டார் பாடல்கள் |
| கானா பாடல்கள் |
| சித்தர் பாடல்கள் |
| ஈழப்போராட்ட பாடல்கள் |
| கிறித்துவப் பாடல்கள் |
| பக்திப் பாடல்கள் |
| இசுலாமியப் பாடல்கள் |
| பன்மொழிப் பாடல்கள் |
| [[]] |
| [[]] |
| தொகு |

மூலப் பாடலின் வரிகள், தாளம், காட்சியமைப்பு, இசைக்கோர்ப்பு போன்றவற்றை மாற்றி மீள இசையமைத்து வெளியிடப்படுவது கலப்பிசை எனப்படும். ஒரு பாடலை வேறு ஒரு பின்னணி இசையில் தருவது, பழைய பாடல்களை புதிய மாதிரி மாற்றியமைப்பது, வெவ்வேறு பாடல்களை கலந்து ஒரு புதுப் பாடலை ஆக்குவது, பாடல்களின் சில கூறுகளை நீக்கியோ சேர்த்தோ பல்வேறு வழிகளில் ஒரு பாடலை மாற்றியமைக்கலாம்.

  

தமிழ்ப் பாடல்கள் இவ்வாறு மூலப்பாடல்களில் இருந்து மாற்றியமைக்கப்படும் பொழுது அதை **தமிழ் கலப்பிசை** எனலாம். கலப்பிசை என்பது ஆங்கில சொல்லான Remix Music இணையாக இங்கு பயன்படுத்தப்படுகிறது. சிலர் கலப்பிசை என்பதை Fusion Music இணையாக தமிழில் குறிப்பர். Fusion Music தமிழில் இயைபிசை எனலாம். 

  

அண்மைக் காலமாக கலப்பிசைப் பாடல்கள் நல்ல வரவேற்பைப் பெற்றுள்ளன. திரையிசையும் கலப்பிசைப் பாடல்களை பயன்படுத்துகிறது. எடுத்துக்காட்டாக Yogi B யால் கலப்பு செய்யப்பட்ட *எங்கேயும் எப்போதும்*  பாடல் பொல்லாதவன் படத்தில் இடம்பெற்றது.

கலப்புப் பண்பாடு
----------------

சில வேளைகளில் கலப்பிசை காப்புரிமை மீறலாக மூலப்பாடல் ஆக்கர்களால் குற்றம் சாட்டப்படுவதுண்டு. ஆனால், பண்பாடே பல்வேறு கூறுகளின் ஒரு கலப்பு தான்; அந்தப் பண்பாட்டின் சூழலில் இருந்து எழும் ஆக்கங்களைப் பயன்படுத்தி மேலும் புதிய ஆக்கங்களைச் செய்வது பண்பாட்டு வளர்ச்சிக்கு அவசியம் என பலரால் முன்வைக்கப்படுகிறது. இது en:Remix Culture, en:Permission culture, Free Culture என்று ஆங்கிலத்தில் வழங்கப்படுகிறது. தமிழில் இதை கலப்புப் பண்பாடு எனலாம்.

பாடல்கள்
--------

* *வரவு எட்டனா, செலவு பத்தடா* -
* *வரான் வரான் பூச்சாண்டி, ரயிலு வணிடில* -
* *என்னன்றே, நீ என்னன்றே, வன்னிக்காட்டு வரிசைப் புலி அண்ணேன்ற* -
* சீன தமிழ் கலப்பிசை - Chinese With Tamil Remix by Dj sara -
* *வாராயோ வென்னிலாவே* - கிப் கொப் கலப்பிசை -
* *ஒ இளமை* -
* தெலுங்கு, தமிழ், இந்தி கலப்பு -
* *என்னடி ராக்கம்மா*

  

.
ஈழத் தமிழர்கள் மீது இலங்கை அரசு நடாத்தும் இன அழிவுக்கு எதிராகவும் அதற்கு இந்திய அரசு வழங்கிய படைத்துறை தொழில்நுட்ப உதவிக்கு எதிராகவும் திமுக சேர்த 13 நாடாளுமன்ற உறுப்பினர்கள் அக்டோபர் 18, 2008 அன்று பதவி விலகல் கடிதத்தை கருணாநிதியிடம் வழங்கினார்கள்.. இதற்கு முன்னதாக திமுகவின் இந்திய நாடாளுமன்ற மேலவை உறுப்பினரும், தமிழ்நாடு முதல்வர் கருணாநிதியின் மகளுமான கனிமொழி கருணாநிதி பதவி விலகல் கடிதத்தை கருணாநிதியிடம் வழங்கினார். 

இந்த பதவி துறப்பு கடிதம் சபாநாயகரிடம் கையளிக்கப்பட்ட பின்னரே உறுதி பெறும் என்பது குறிக்கத்தக்கது. பதவி விலகல் கடிதம் சபாநாயகரிடம் கையளிக்கப்படாததால் அவர்கள் பதவி விலகல் நடைபெறவில்லை.

பதவி விலகல் முடிவில் மாற்றம்
----------------------------

திமுக-வின் மக்களவை உறுப்பினர் பதவி விலகல் முடிவை அடுத்து இந்தியாவின் வெளியுறவு அமைச்சர் பிரணாப் முகர்ஜி திமுக தலைவரும் தமிழக முதல்வருமான கருணாநிதியை அவரது இல்லத்தில் சந்தித்து பேசியதைத் தொடர்ந்து கருணாநிதி மக்களவை உறுப்பினர் பதவி விலகல் முடிவை மாற்றிக்கொண்டார். தன்னால் ஆளும் ஐக்கிய முற்போக்கு கூட்டணி அரசுக்கு எந்த சிக்கலும் வராது என்று கருணாநிதி உறுதி கூறியதாக பிரணாப் முகர்ஜி கூறினார்.

மேற்கோள்கள்
-----------

1. ↑  Tamil Nadu MPs hand in resignation letters over S.Lanka
2. ↑

வெளி இணைப்புகள்
---------------

* Tamil cause: ally DMK steps on gas, 14 MPs ‘put in’ papers
**கர்கடே பிராமணர்கள்** (*Karhaḍe Brahmin*s) கரடா பிராமணர்கள் அல்லது கராத் பிராமணர்கள் என்றும் உச்சரிக்கப்படும் இவர்கள் ஒரு இந்து பிராமண துணை சாதியாவார்கள். முக்கியமாக இவர்கள் இந்திய மாநிலமான மகாராட்டிர மாநிலத்தைச் சேர்ந்தவர்கள்.

வகைப்பாடு
---------

தேசஸ்த் மற்றும் கொங்கணஸ்த் பிராமணர்களுடன், கர்கடே பிராமணர்களும் மகாராடிடிர பிராமணர்கள் என்று குறிப்பிடப்படுகிறார்கள். 

### வேதம் மற்றும் வேதாந்தத்தை அடிப்படையாகக் கொண்டது

இவர்கள் அடிப்படையில் ஆசுவலாயன சூத்திரத்தைப் பின்பற்றும் இருக்கு வேதபிராமணர்களாவர். இ வர்கள் பின்பற்றும் வேதாந்தத்தின் அடிப்படையில் இரண்டு குழுக்களாகப் பிரிக்கப்பட்டுள்ளனர். அவற்றில் முதலாவது ஆதிசங்கரரின் அத்வைத வேதாந்தத்தைப் பின்பற்றுகிறார்கள். இரண்டாவதாக மத்வாச்சாரியரின் துவைத வேதாந்தத்தைப் பின்பற்றுகிறார்கள். இவர்களில் பெரும்பான்மையானவர்கள் ஸ்மார்த்தர்கள் ஆவர். அவர்களில் சிறிய பிரிவினரே மத்வ பிராமணர்கள். தேசஸ்த் பிராமணர்களைப் போலவே, பாரம்பரியமாக இவர்களும் தங்களுக்குள் கலப்புத் திருமணங்களை அனுமதித்தனர். 

### பிரிவுகள்

இவர்கள் மூன்று பிரிவுகளாக உள்ளனர் - கர்கடே ( தேசஸ்த்திலிருந்து ), பாத்யே  மற்றும் பட் பிரபு. பாத்யேக்கள் இன்றைய கோவா மாநிலத்தைச் சேர்ந்தவர்கள்.

கலாச்சாரம்
----------

பாரம்பரியமாக, இவர்கள் இந்து கோவிலிலும் பிற சமூகங்களுக்கும் மத சேவைகளை வழங்கிய பூசாரிகளின் சமூகமாகும்.

### மொழி

மகாராட்டிராவில் உள்ள பெரும்பாலான கர்கடே பிராமணர்களின் தாய்மொழி மராத்தியாகும். 

### உணவு முறை

இவர்கள் பொதுவாக சைவ உணவு முறையைப் பின்பற்றுகிறார்கள்.

மேலும் காண்க
------------

* தேசஸ்த் பிராமணர்
* கொங்கணஸ்த் பிராமணர்
* மராத்தி மக்கள்

குறிப்புகள்
-----------

1. ↑  Patterson, Maureen L. P. (25 September 1954). "Caste and Political Leadership in Maharashtra: A Review and Current Appraisal". *The Economic Weekly*: 1065.. பார்த்த நாள்: 14 October 2017.
2. ↑  Karve, I. 1958. What is caste. Economic Weekly, 10(4), p.153.
3. ↑  Borayin Larios (10 April 2017). *Embodying the Vedas: Traditional Vedic Schools of Contemporary Maharashtra*. De Gruyter. பக். 91. பன்னாட்டுத் தரப்புத்தக எண்:978-3-11-051732-3. .
4. ↑  Vithal Raghavendra Mitragotri. *A socio-cultural history of Goa from the Bhojas to the Vijayanagara*. Institute Menezes Braganza. பக். 54. .
5. ↑   *India's Communities, Volume 5*. Oxford University Press. பக். 2079. பன்னாட்டுத் தரப்புத்தக எண்:9780195633542. .

நூலியல்
-------

* Chapman, Joyce Lebra (1986), *The Rani of Jhansi: A Study in Female Heroism in India*, University of Hawaii Press, ISBN 9780824809843
ஆள்கூறுகள்: 6°57′11″N 80°13′06″E﻿ / ﻿6.95306°N 80.21833°E﻿ / 6.95306; 80.21833

**அவிசாவளை** இலங்கையின் மேல் மாகாணத்தின் கொழும்பு மாவட்டத்தில் அமைந்துள்ள ஒரு நகரமாகும். இது மாவட்டத் தலைநகரான கொழும்புக்கு மேற்குத் திசையில் 52 கி.மீ. தூரத்தில் அமைந்துள்ளது. மேல் மாகாணத்தின் கிழக்கு மூலையில், சபரகமுவா மாகாணத்துடனான எல்லையில் காணப்படுகிறது. இந்நகரம் இலங்கையின் முக்கிய நதிகளில் ஒன்றான களனி நதியின் பள்ளத்தாக்கில் அமைந்துள்ளது. இந்நகரமானது கொழும்பையும், கிழக்கு மாகாணத்தின் கல்முனையையும் இணைக்கும் ஏ4 பெருந்தெருவில் 52 கி.மீ. தூரத்தில் காணப்படுகிறது. இங்கிருந்து, அவிசாவளையை , அட்டன் வழியாக, மத்திய மாகாணத்தின் முக்கிய நகரமான நுவரெலியாவுடன் இணைக்கும் ஏ7 பெருந்தெரு ஆரம்பிக்கிறது.

இந்நகரத்தின் நகரசபையின் உத்தியோகபூர்வப் பெயர் சீதாவாகை நகரசபையாகும். நகரைச் சூழவுள்ள கிராமிய பிரதேசங்கள் சீதாவாக்கைப் பிரதேச சபையால் நிர்வகிக்கப்படுகிறது. இப்பெயர், இலங்கையில் 16 ஆம் நூற்றாண்டளவில் இப்பிரதேசத்தில் காணப்பட்ட சீதாவாக்கை இராச்சியத்தின் காராணமான வழங்கு பெயராகும். நகரத்துக்கு அருகில் பழைய இராச்சியத்தின் இடிபாடுகளை இப்போதும் காணலாம்.

புவியியலும் காலநிலையும்
-----------------------

இது இலங்கையின் புவியியல் பிரிவான சபரகமுவா குன்றுகளில் அமைந்துள்ளது. கடல் மட்டத்துக்கு மேல் சுமார் 134 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 27 பாகை செல்சியஸ் ஆகும். அவிசாவளை இலங்கையின் ஈரவலயத்தில் அமைந்துள்ளது. இது இலங்கையின் தென்மேற்கில் காணப்படும் ஏனைய பிரதேசங்களைப் போலவே, பெரும்பாலான மழைவீழ்ச்சி தென்மேல் பருவக்காற்றின் மூலம் பெருகின்றது, 3500-5000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்கள மக்களைப் பெரும்பான்மையாகக் கொண்ட ஒரு பிரதேசமாகும். நகரைச் சுற்றிக் காணப்படும் பிரதேசங்களிலேயே அதிக மக்கள் வாழ்கின்றனர். 

இன அடிப்படையிலான சனத்தொகைப் பரம்பல் பின்வருமாறு:

| மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- |
| 21,597 | 17,668 | 1,958 | 1,409 | 494 | 30 | 38 |
|

சமய அடிப்படையிலான சனத்தொகைப் பரம்பல் வருமாறு:

| மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- |
| 21,597 | 16,806 | 2,567 | 509 | 1,285 | 411 | 19
  |
|

குறிப்புகள்
-----------

1. ↑  அவிசாவளை அமைவு
2. ↑  இலங்கை புள்ளிவிபரவியல் திணைக்களம் - பகுதி 1
3. ↑   இலங்கை புள்ளிவிபரவியல் திணைக்களம் - பகுதி 2
**மங்கை கரோல் ஜோர்டான்** *(Dame Carole Jordan)* (பிறப்பு: 19 ஜூலை 1941) ஒரு பிரித்தானிய இயற்பியலாளரும் வானியற்பியலாலரும் வானியலாளரும் கல்வியியலாலரும் ஆவார். இவர் 1994 முதல் 1996 வரை பிரித்தானிய அரசு வானியல் கழகத்தின் தலைவராக இருந்தார்; இந்தப் பதவியைப் பெற்ற முதல் பெண்மணி இவரே. இஅர் 2005 இல் அரசு வானியல் கழகத்தின் பொற்பதக்கத்தைப் பெற்றார்; முதலில் 1828 இல் கரோலின் எர்ழ்செலும் இரண்டாவதாக 1996 இல் வேரா உரூபினும் இப்பதக்கத்தைப் பெற்றதும் மூன்றாவதாக பெற்ற பெண்மணி இவரே ஆவார். இவர் 2003 முதல் 2006 வரை ஆக்சுபோர்டு பல்கலைக்கழகத்தின் கோட்பாட்டு இயற்பியலுக்கான உருடோல்ப் பியர்ல்சு மையத் தலைவராக விளங்கினார். இவர் பிரித்தானியவின் முதல் பெண் பேராசிரியரும் ஆவார். இவரது இயற்பியல், வானியல் பணிகளுக்காக 2006 இல் பிரித்தானியப் பேரரசின் முதல் மங்கை கட்டளையாளர் ஆனை பிறப்பிக்கப்பட்டது.

கல்வி
-----

அறிவியற்பணி
-----------

வாழ்க்கைப்பணி
-------------

இணைவுகள்
--------

மங்கை ஆணை
---------

இவரது இயற்பியல், வானியல் பணிகளுக்காக 2006 ஜூன் 17 இல் பிரித்தானியப் பேரரசின் முதல் மங்கை கட்டளையாளர் ஆனை பிறப்பிக்கப்பட்டது.

சொந்த வாழ்க்கை
--------------

இவர் கல்காம் ஆய்வக்த்தில் உடன் பணிபுரிந்த இரிச்சர்டு பெக்கோவரை மனந்துகொண்டு 1971 முதல் 1983 வரை அவருடன் வாழ்ந்தார்.

வெளி இணைப்புகள்
---------------

* Personal page

மேற்கோள்கள்
-----------

1. ↑  "Astronomers in the honours list". Royal Astronomical Society. 7 January 2017 அன்று பார்க்கப்பட்டது.
2. ↑  "PN05/07: ROYAL ASTRONOMICAL SOCIETY ANNOUNCES 2005 MEDALS AND AWARDS". Royal Astronomical Society. 7 January 2017 அன்று பார்க்கப்பட்டது.
3. ↑  "Prof. Carole Jordan wins RAS Gold Medal". *Astronomy & Geophysics* **46**: 4.39. August 2005. doi:10.1111/j.1468-4004.2005.46439.x. Bibcode: 2005A&G....46d..39..
4. 1 2  "Queen's Birthday Honours 2006". UCL. 7 January 2017 அன்று பார்க்கப்பட்டது.
5. ↑  "Role Models Professor Dame Carole Jordan, DBE". Women's Engineering Society. 8 January 2017 அன்று பார்க்கப்பட்டது.
**குலாம் மொகியுதீன் கான்** (Ghulam Mohiuddin Khan) ஆற்காட்டின் ஆறாவது இளவரசராவார். 1952 ஆம் ஆண்டு முதல் 1969 ஆம் ஆண்டு வரை இவர் பணியாற்றினார். ஆற்காட்டின் ஐந்தாவது இளவரசர் குலாம் முகம்மது அலிகானின் தம்பியாக இவர் அறியப்படுகிறார்.

வாழ்க்கைக் குறிப்பு
-------------------

இளவரசராக இருந்த காலத்தில், குலாம் மொகியுதீன் கான் 1935 ஆம் ஆண்டில் மெட்ராசின் அண்ணலாக பணியாற்றினார், மேலும் முக்கிய பிரமுகர்களை அரண்மனைக்கு வரவேற்கும் நடவடிக்கைகளிலும் ஈடுபட்டார்.

ஆட்சி
-----

குலாம் மொகியுதீன் கான் 1952 ஆம் ஆண்டு இளவரசரானார். இவரது ஆட்சிக் காலத்தில் அப்போதைய இந்தியாவின் பிரதம மந்திரி சவகர்லால் நேரு, இந்தியாவின் குடியரசுத் தலைவர் இராசேந்திர பிரசாத் மற்றும் பல பிரமுகர்களை அடிக்கடி அரண்மனையில் சந்திக்கும் வாய்ப்பைப் பெற்றார். 1966 ஆம் ஆண்டு சவுதி அரேபியா நாட்டிற்கு புனிதப் பயணத்திற்காக சென்று வந்தார்.

இறப்பு
------

குலாம் மொகியுதீன் கான் 1969 ஆம் ஆண்டு அக்டோபர் மாதத்தில் நோய்வாய்ப்பட்டு இறந்தார், இவருக்குப் பிறகு மகன் குலாம் முகமது அப்துல் காதர் இளவரசராகப் பதவியேற்றார்.

மேற்கோள்கள்
-----------

* "GHULAM MOHIUDDIN KHAN BAHADUR ( 1952 - 1969 )". The Royal House of Arcot. 2009-03-24 அன்று மூலம் பரணிடப்பட்டது.
**திமிலைத்துமிலன்** (சின்னயா கிருஷ்ணபிள்ளை) ஈழத்துத் தமிழ் எழுத்தாளர். மூத்த கவிஞர். சிறந்த சிறுகதை, புதின எழுத்தாளர், ஓவியர், ஆய்வாளர், நாடகாசிரியர். இவர் மட்டக்களப்பு ஆசிரிய கலாசாலையில் பயிற்சி பெற்றுப் பட்டம் பெற்று அங்கேயே நீண்ட காலம் விரிவுரையாளராகக் கடமையாற்றி ஓய்வுபெற்றவர். இதுவரை 15 நூல்களை வெளியிட்டுள்ளார்.

குடும்பவிபரம்
-------------

இலங்கையில் மட்டக்களப்பில் திமிலைத்தீவில் பிறந்தவர். இவர் காலஞ்சென்ற கவிஞர்களான திமிலை மகாலிங்கம், திமிலைக் கண்ணன் ஆகியோரின் சகோதரர். திமிலைத் துமிலன் திமிலைத்தீவு புதூர் அரசினல் பள்ளிக்கூடத்தில் ஆசிரியராகப் பணியாற்றியவர்.

விருதுகளும் பட்டங்களும்
-----------------------

இவரது கவித் திறனுக்காக இவர் பல பட்டங்களையும், விருதுகளையும் பெற்றுள்ளார். கவிமணி, கவியரசு, தமிழ் ஒளி, கவிதல பாஸ்கரன், கலாபூஷணம் ஆளுநர் விருது, கலைக்கழக விருது என்பன அவற்றுட் சிலவாகும். இவரது *வழி தவறியவள்* என்ற கவிதை சென்னை குழந்தை எழுத்தாளர் சங்கம் 1959 இல் நடத்திய குழந்தைக் கவிதைப் போட்டியில் முதற் பரிசு பெற்றது. ஆனந்த விகடன் நடத்திய கவிதைப் போட்டியில் முதற் பரிசு பெற்றுள்ளார். இலங்கையில் நடைபெற்ற பல கவிதைப் போட்டிகளில் பல பரிசுகளைப் பெற்றுள்ளார். இவரது கவித்துறை ஆற்றலுக்காக 2009 இல் கிழக்குப் பல்கலைக்கழகம் இவருக்கு இலக்கிய கலாநிதிப் பட்டம் வழங்கிக் கெளரவித்தது. கனடியத் தமிழ் எழுத்தாளர் ஒன்றியம் 2009 நவம்பர் 9 இல் நிகழ்த்திய இவரது பவள விழாவிலே இவருக்கு செந்தமிழ்க் கவிமாமணி பட்டம் வழங்கிக் கெளரவித்தது.

ஓவியம்
------

இவர் ஈழத்துச் சஞ்சிகைகள் பலவற்றில் ‘கிருஷ்ணா’ என்ற பெயரில் எண்ணற்ற ஓவியங்களை வரைந்துள்ளார். வீரகேசரியில் 1950களில் தாரா என் தங்கை என்ற கவிதைச் சித்திரத் தொடர்கதையை வரைந்துள்ளார். கண்ணாடியில் இவர் வரைந்த ஓவியங்களைக் கொண்ட கண்காட்சி ஒன்று மட்டக்களப்பு ஆசிரிய கலாசாலையில் நடைபெற்றது.

புனைபெயர்கள்
------------

வெளிவந்த நூல்கள்
----------------

* நீரர மகளிர்
* கொய்யாக்கனிகள்
* நெஞ்சம் மலராதோ?
* அழகுமுல்லை
* மஞ்சுநீ மழைமுகில் அல்ல
* எல்லம் எங்கள் தாயகம்
* முத்தொள்ளாயிரம்
* அணில்வால்
* யாப்பும் அணியும்
* தமிழ் இலக்கியம் கற்பித்தல்
* திமிலைத்துமிலன் கவிதைகள் - காதல்
* திமிலைத்துமிலன் கவிதைகள் - சமூகம்
* பாவலர் ஆகலாம்
* கருமணியிற் பாவாய்
* ஈழத்துக் கல்விமரபில் எண்ணெய்ச் சிந்து

மேடையேற்றிய நாடகங்கள்
---------------------

* முத்தொள்ளாயிரம்
* ஈடிபஸ்

மேற்கோள்கள்
-----------

1. 1 2  "திமிலைத்துமிலனுக்கு தங்கப் பதக்கம்". *ஈழநாடு*. 5 டிசம்பர் 1959.

தளத்தில்  
திமிலைத்துமிலன் எழுதிய
 ***நூல்கள்*** உள்ளன.
**புனித கேண்டலிஸ் நகர் பெலிக்ஸ்** இத்தாலி நாட்டில் கேண்டலிஸ் என்ற நகரில் 1515 இல் ஒரு கூலி உழவுக் குடும்பத்தில் பிறந்தவர். வறுமையின் காரணமாக லியோனிசா நகருக்கு அருகிலுள்ள ஒரு பண்ணை வீட்டில் இடையராகவும் பணியாளாகவும் வேலைபார்த்தார். அங்கு வரும் கப்புச்சின் சபை துறவிகளின் வாழ்வால் பெரிதும் ஈர்க்கப்பட்டு பல ஆண்டுகள் போராட்டத்திற்கு பின் தனது 28 வயதில் கப்புச்சின் துறவியானார். எழுதப் படிக்க தெரியாத பெலிக்ஸ் செபங்களை மனப்பாடம் செய்து கொண்டு செபத்தில் தன்னை இணைத்து இறைமனிதனாக வாழ்ந்தார். கப்புச்சின் சபை பணிகளில் ஒன்றான யாசகப் பணியை தன் துறவற தொடக்க நாள் முதல் தன் வாழ்வின் இறுதி நாள் வரை உரோமை நகரில் செய்து வந்தார். இந்த எளிய துறவியின் வாழ்வில் புனிதம் நிறைந்து கிடப்பதைக் கண்ட மக்கள் இவரின் செபங்களுக்காக, ஆசீர்க்காக ஒவ்வொரு நாளும் காத்துக்கிடந்தனர். இவர் தனது இனிய குரலால் பாடி சிறுவர் சிறுமிகளை தன்பால் ஈர்த்து அவர்களுக்கு ஞான அறிவை ஊட்டினார் என்பது குறிப்பிடத்தக்கது. படிப்பறிவு இல்லாத பெலிக்ஸ் தனது இறை ஞானத்தால் பெரும் அறிஞராக திகழ்ந்தார், பலவிதமான மக்களின் சிக்கல்களுக்கு நுண்ணறிவான முடிவை அள்ளித்தந்து உரோமை தெருக்களின் அறிஞர் எனப் போற்றப்பட்டார்.
புனித சார்லஸ் போரோமியோ, புனித பிலிப் நேரி மற்றும் சில கர்தினால்கள் பல முக்கிய முடிவுகளுக்கு இவரின் ஆலோசனையை நாடினர். புனித பதுவை அந்தோணியாரைப் போல இவரும் குழந்தை இயேசுவை கைகளில் ஏந்தும் பேற்றினை பெற்றார் என்பர். இவர் 1587 இல் இவ்வுலக வாழ்வை விட்டு அகன்றார். பிரான்சிஸ்கன் சபையில் ஒரு கிளையாக 1528 இல் அங்கீகரிக்கப்பட்ட கப்புச்சின் சபையின் முதல் புனிதராக 1712 இல் பெலிக்ஸ் உயர்த்தப்பட்டார்.

சான்றுகள்
---------

www.catholic.org/saints/saint.php?saint\_id=638
www.newadvent.org › Catholic Encyclopedia › F
feliciansistersna.org › Who We Are › Historic Community
ஆ. தைனிஸ், கப்புச்சின் சபையில் தூயவர்கள், தமிழக கப்புச்சின் சபை, கோயம்புத்தூர், 2011, 3-13பக்
**கேதார்நாத் சிங்** என்பவர் புகழ் பெற்ற இந்தி மொழிக் கவிஞர் ஆவார். இவருக்கு 2013 ஆம் ஆண்டிற்கான ஞானபீட விருது வழங்கப்பட்டது. 1989 ஆம் ஆண்டில் சாகித்திய அகாதமி விருதினையும் பெற்றுள்ளார்.

இளைய பருவம்
-----------

இவர் உத்தரப் பிரதேசத்தில் உள்ள பாலியா மாவட்டத்தில் பிறந்தவர். வாரணாசியில் உள்ள உதய் பிரதாப் கல்லூரியில் படித்துவிட்டு, காசி இந்து வித்தியாலயத்தில் முதுகலைப் படிப்பை முடித்தார். கோரக்பூரில் இந்தி ஆசிரியராகப் பணியாற்றினார். ஜவகர்லால் நேரு பல்கலைக்கழகத்தில் இந்தி மொழித் துறையின் தலைவராகவும் பேராசிரியராகவும் பணியாற்றியவர்.

எழுதியவை
--------

கவிதைகள்
* அபி பிகுல் அபி
* ஸமீன் பாக் ரஹீ ஹாய்
* யஹான் ஸே தேகோ
* அகால் மெய்ன் ஸாரஸ்
* பாக்
* டால்ஸ்டாய் அவர் சைக்கிள்

கதைகள்
* மேரே ஸமய் கே ஸப்த்
* கல்பனா ஔர் சாயாவத்
* ஹிந்தி கவித மெய்ன் பிம்ப் விதான்

விருதுகள்
---------

* வியாசர் விருது
* குமரன் ஆசான் விருது
* சாகித்திய அகாதமி விருது
* ஞானபீட விருது

சான்றுகள்
---------

1. ↑  "Kedarnath Singh, 1934". loc.gov. 15 July 2012 அன்று பார்க்கப்பட்டது.

இணைப்புகள்
----------

* Kedarnath Singh at Kavita Kosh பரணிடப்பட்டது 2009-04-23 at the வந்தவழி இயந்திரம் **(Hindi)**
**முகமது சல்மான் (Mohammad Salman** (பிறப்பு: ஆகஸ்டு 7, 1981, கராச்சி) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் குச்சக் காப்பாளராகவும் செயல்பட்டு வருகிறார். இவர் *துணை வங்கி அணி, சசிலாபாத் கோட்ட துடுப்பாட்ட அணி, ஃபசிலாபாத் வோல்வ்ஸ், ஃபெடரல் ஏரியாஸ் லியோபர்ட், போர்ட் கசிம் அத்தாரிட்டி, பஞ்சாப் (பாக்கிஸ்தான்) அணி* ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.

தேர்வுத் துடுப்பாட்டம்
----------------------

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. மே 12 இல் புராவிடன்சில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 18 பந்துகளைச் சந்தித்த இவர் 4 ஓட்டங்களை எடுத்து பிசூவின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 2 பந்துகளைச் சந்தித்த இவர் ஓட்டங்கள் எதுவும் எடுக்காமல் எல் பி ட பிள்யூ முறையில் டேரன் சமி பந்துவீச்சில் ஆட்டமிழந்தார். இந்தப் போட்டியில் மேற்கிந்தியத் தீவுகள் அணி 40 ஓட்டங்களில் வெற்றி பெற்றது.

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. மே 20 இல் பசட்டராவில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியின் பின் இரண்டாவது தேர்வுத் துடுப்பாட்டப் போட்டியின் முதல் ஆட்டப் பகுதியில் 33 பந்துகளைச் சந்தித்த இவர் 13 ஓட்டங்களை எடுத்து பிசூவின் பந்துவீச்சில் ஆட்டமிழந்தார்..பின் இரண்டாவது ஆட்டப் பகுதியில் 4 பந்துகளைச் சந்தித்த இவர் 8 ஓட்டங்கள் எடுத்து ராம்பால் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 196 ஓட்டங்கள் வித்தியாசத்தில் வெற்றி பெற்றது.

ஒருநாள் போட்டிகள்
-----------------

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 23 இல் மேற்கிந்தியத் தீவுகள் அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் மட்டையாடவும் பந்துவீசவும் இவருக்கு வாய்ப்பு கிடைக்கவில்லை. பாக்கித்தான் அணி 8 இலக்குகளில் வெற்றி பெற்றது.

2011 ஆம் ஆண்டில் பாக்கித்தான் துடுப்பாட்ட அணி அயர்லாந்தில் சுற்றுப் பயணம் செய்து விளையாடியது.மே 30 இல் மேற்கிந்தியத் தீவுகள் அணிக்கு எதிரான இரண்டாவது ஒருநாள் பன்னாட்டுத் துடுப்பாட்டப் போட்டியில் மட்டையாடவும் பந்துவீசவும் இவருக்கு வாய்ப்பு கிடைக்கவில்லை. பாக்கித்தான் அணி 5 இலக்குகளில் வெற்றி பெற்றது.

### பன்னாட்டு இருபது20

2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 21 இல் மேற்கிந்தியத் தீவுகள் அணிக்கு எதிரான முதல் பன்னாட்டு இருபது20 துடுப்பாட்டப் போட்டியில் இவர் அறிமுகமானார். இந்தப் போட்டியில் 6 பந்துகளில் 5 ஓட்டங்கள் எடுத்து ரன் அவுட் முறையில் ஆட்டமிழந்தார். பாக்கித்தான் அணி 7 ஓட்டங்களில் வெற்றி பெற்றது.

சான்றுகள்
---------

1. ↑  Profile espncricinfo. Retrieved 21 April 2011
2. ↑  "vs wi".
3. ↑  "first odi".

வெளியிணைப்புகள்
---------------

* Player Profile: முகமது சல்மான் கிரிக்கெட்ஆர்க்கைவில் இருந்து
* கிரிக்கின்ஃபோவில் இருந்து விளையாட்டுவீரர் விபரக்குறிப்பு: முகமது சல்மான்
**டாட்டா உப்பு** (Tata Salt) இந்தியாவின் முதல் பைகளில் அடைக்கப்பட்ட அயோடின் கலந்த உப்பாக டாட்டா கெமிக்கல்ஸ் நிறுவனத்தால் 1983இல் தொடங்கப்பட்டது. இது இப்போது 17% சந்தைப் பங்கைக் கொண்டு , இந்தியாவின் மிகப்பெரிய பைகளில் அடைக்கப்பட்ட உப்பாக உள்ளது.

இந்திய உப்புச் சந்தை
--------------------

சூன், 2019 நிலவரப்படி, நாடு முழுவதும் உள்ள 161 மில்லியன் குடும்பங்களைச் சென்றடையும் 65 லட்சத்திற்கும் அதிகமான சில்லறை விற்பனை நிலையங்கள் மூலம் 90 ஆயிரம் மெட்ரிக் டன் டாட்டா உப்பு விற்பனை செய்யப்படுகிறது. 

இந்தியாவில் பைகளில் அடைக்கப்பட்ட அயோடின் கலந்த உப்பும், இதர உப்புகளின் சந்தை மதிப்பும் ரூ. 21.7 பில்லியன் ஆகும். இதில் டாட்டா உப்பு விற்பனை பங்கு ரூ. 3.74 பில்லியன் அல்லது சந்தையில் 17.3% ஆகும். உள்நாட்டுப் போட்டியாளர்களில் அங்கூர், அன்னபூர்ணா, சர்பு, கேப்டன் குக், ஐ-சக்தி, நிர்மா சுத், ஆசீர்வாத் ஆகியவையும் அடங்கும். எவ்வாறாயினும், டாட்டா உப்புக்குப் பிறகு இரண்டாவது பெரிய சந்தைப் பங்கைக் கொண்ட சூர்யா உப்பு மட்டுமே பெரும் போட்டியை அளிக்கிறது.

தயாரிப்புகள்
------------

டாட்டா உப்பு இரண்டு வகையான பைகளில் விற்கப்படுகிறது. டாட்டா உப்பு ஐந்து வெவ்வேறு வகையான உப்பை உற்பத்தி செய்கிறது.

விளம்பரம்
---------

அதன் விளம்பரத்தில், டாட்டா உப்பு தன்னை *தேஷ் கா நமக்* பரணிடப்பட்டது 2013-09-29 at the வந்தவழி இயந்திரம் என்று நிலைநிறுத்துகிறது. தோராயமாக "தேசத்தின் உப்பு" என்று மொழிபெயர்க்கலாம். குல் மில் என்ற பொருளின் சமீபத்திய விளம்பரம், ஒரு தேசமாக இந்தியாவின் வேற்றுமையில் ஒற்றுமையைப் பற்றியும், டாட்டா உப்பை தண்ணீரில் முழுவதுமாகக் கரைக்கும் விதத்தில், அது ஒரு தூய உப்பு என்பதைக் காட்டும் விதத்தில், மக்கள் எப்படி ஒருவரோடு ஒருவர் கலந்து கொள்கிறார்கள் என்பதைப் பற்றியும் பேசுகிறது. வடகிழக்கிந்தியாவில் இதன் விலை 20 ரூபாய் எனவும் இந்தியாவின் பிற பகுதிகளில் 18 ரூபாய் எனவும் விற்கப்படுகிறது.

விருதுகளும் அங்கீகாரமும்
------------------------

பொருட்களுக்கான நிறுவனத்தின் 2013இன் அறிக்கையின்படி டாட்டா உப்பு இந்தியாவின் நம்பகமான பொருட்களில் 316வது இடத்தைப் பிடித்தது.  அதே சமயம் 2014இன் அறிக்கை இதனை 106வது இடத்தில் கொண்டு சேர்த்தது.  டாட்டா சால்ட் 2015இல் இந்தியாவின் 2வது மிகவும் நம்பகமான பொருளாக இருந்தது  இந்தியாவின் மிகவும் நம்பகமான 'சிறந்த நபர்' பட்டியலில் டாட்டா குழுமத்தின் ரத்தன் டாட்டாவும் இடம்பெற்றுள்ளார்.

சான்றுகள்
---------

1. ↑  "TATA salt, about us". 2022-01-24 அன்று மூலம் பரணிடப்பட்டது.
2. ↑  "Different type of TATA salt". 2022-01-21 அன்று மூலம் பரணிடப்பட்டது.
3. ↑  "India's Most Trusted brands 2013". 2013-08-28 அன்று மூலம் பரணிடப்பட்டது.
4. ↑  "India's Most Trusted brands 2014". 2015-05-02 அன்று மூலம் பரணிடப்பட்டது.
5. ↑  "Most Trusted Brands 2015: And the winners are..." *ETBrandEquity* (ஆங்கிலம்). 2015-11-25. 2017-02-07 அன்று பார்க்கப்பட்டது.

வெளி இணைப்புகள்
---------------

* Tata Salt, Official page
* Tata Salt on Tata Group
**குலு வெண்கலப் பானை** (**Kulu Vase**), இந்தியாவின் தற்கால இமாச்சல் பிரதேச மாநிலத்தில் உள்ள லாஹௌல் ஸ்பிதி மாவட்டத்தின் தலைமையிடமான கேலாங் நகரத்திலிருந்து 18 கிலோ மீட்டர் தொலைவில் உள்ள கோண்டிய விகாரைப் பகுதியில் உள்ள பௌத்த குகையில் 1857-ஆம் ஆண்டில் கண்டுபிடிக்கப்பட்டது. பௌத்த சமயத்தின் அழகிய சித்திர வேலைப்பாடுகளுடன் கூடிய இப்பாத்திரம் கிமு முதல் நூற்றாண்டைச் சேர்ந்தது. இது 1880ஆம் ஆண்டு முதல் பிரித்தானிய அருங்காட்சியகத்தில் காட்சிக்கு உள்ளது.

விளக்கம்
--------

குலு வெண்கலப் பாத்திரம் கோள வடிவில், உயர்ந்த கழுத்து மற்றும் பரந்த விளிம்புடன் உள்ளது. குவளையில் உள்ள ஒப்பனைப் பட்டையில், இரத ஊர்வலத்திற்கு தலைமை தாங்கும் ஒரு அரசவை அல்லது மன்னரை விளக்குகிறது. நான்கு குதிரைகளால் இழுக்கப்படும் தேர், ஒரு குதிரைப் படை மற்றும் மற்றொரு அரச ஆளுமை யானை மீது ஏறிக் கொண்டு அவரைப் பின்தொடர்கிறது. ஊர்வலத்தின் முடிவில் இரண்டு பெண் இசைக்கலைஞர்கள் புல்லாங்குழல் மற்றும் வீணையை வாசிக்கிறார்கள். குவளையின் கழுத்துப் பகுதியில் உத்திர மடிப்புகள் மற்றும் இணையான கோடுகள் உட்பட பல்வேறு வடிவங்களின் வரம்பினால் அலங்கரிக்கப்பட்டுள்ளது. எந்த கல்வெட்டுகளோ அல்லது உள்ளூர் சூழலோ இல்லாமல் குவளையில் சித்தரிக்கப்பட்டுள்ள முக்கியத்துவத்தையும் பொருளையும் கண்டறிவது கடினம்.

குலு வெண்கலப் பாத்திரத்தின் விளக்கம்

படக்காட்சிகள்
-------------

* குலு பாத்திரத்தின் மேற்பரப்பில்  நான்கு குதிரைகளால் இழுக்கப்படும் தேரின் காட்சி குலு பாத்திரத்தின் மேற்பரப்பில் நான்கு குதிரைகளால் இழுக்கப்படும் தேரின் காட்சி
* தேரில் இரண்டு பெண்கள் புடைசூழ தேரோட்டும் மன்னர்தேரில் இரண்டு பெண்கள் புடைசூழ தேரோட்டும் மன்னர்

மேலும் படிக்க
-------------

* E A Knox, Enlightening the Kulu Vase: a tour through peninsular enlightenment iconography in the early Buddhist period
* V Elisseeff (editor), The Silk Roads: Highways of Culture and Commerce

மேற்கோள்கள்
-----------

1. ↑  British Museum Collection
2. ↑  British Museum Highlights
**மரக்கதிர்க்குருவி** (*Booted Warbler*, *Hippolasis caligata*) மரங்களிடையே பாய்ந்து திரிந்து இரை தேடும் ஒரு கதிர்க்குருவி ஆகும். குருவி வரிசையை சார்ந்தது.

உடலமைப்பு
---------

12 செ.மீ. - உடலின் மேற்பகுதி வெளிர் பழுப்பு நிறமாக இருக்க மார்பும் வயிற்றின் கீழ்ப்பகுதியும் வெளிர்மஞ்சள் நிறமாக இருக்கும். பானை போன்ற வயிறும் வாலின் நுனி சதுரமாகவும் தெளிவான வெளிர்நிற புருவக் கோடும் கொண்டது. பிளித் நாணல் கதிர்குருவி, சைக்சு கதிர்குருவி ஆகிய இரண்டு கதிர்குருவிகளிலிருந்து வேறுபடுத்தி அறிவது கடினம். சிறிய, கருநுனியுடைய அலகு, வாலின் அடிப்பகுதியில் உள்ள சிறகுத்தொகுதி சிறியதாகவும் இருப்பது இதை பிளித் நாணல் கதிர்குருவியிலிருந்து வேறுபடுத்த உதவும் (பிளித் நாணல் கதிர்குருவியின் அலகு சற்று நீளமாக இருக்கும்; வால் அடியிலுள்ள சிறகுத்தொகுதி நீண்டு காணப்படும்)

காணப்படும் பகுதிகள்
-------------------

Booted warbler taken in Udumalpet, Tamil Nadu.
செப்டம்பரில் வடக்கேயிருந்து வலசை வரும் இது. ஏப்ரலில் மீண்டும் வடக்கு நோக்கித் திரும்பும். முன் இரண்டையும் போல நீர் வளம் மிக்க புதர்கள் மற்றும் வயல்வெளிகளைச் சார்ந்து திரியாது வறள் நிலங்களில் நிற்கும் கருவேல், வெள்வேல் போன்ற முள் மரங்களிடையே பாய்ந்து திரிந்து இரை தேடும் பழக்கத்தைக் கொண்டது.

உணவு
----

மரங்களிடையே பாய்ந்து திரிந்து இரை தேடும் பழக்கத்தைக் கொண்டது. மரங்களில் தங்கி வாழும் புழுப்பூச்சிகளுமே இதன் முக்கிய உணவு. இச்சூழல் வேறுபாட்டால் இதனை வேறுபடுத்தி அறியலாம். மரக்கிளைகளை விட்டு வெளிவந்து சிமிழ்களில் தாவியபடி பூச்சிகளைப் பிடிக்கும் வழக்கமும் இதற்கு உண்டு.

இனப்பெருக்கம்
-------------

தமிழ்நாட்டில் இனப்பெருக்கம் செய்வதில்லை.

மேற்கோள்கள்
-----------

1. ↑  [[[:ceb:Hippolais caligata]] "Hippolais\_caligataமரக்கதிர்க்குருவி"] Check `|url=` value (உதவி). 1 அக்டோபர் 2017 அன்று பார்க்கப்பட்டது.
2. ↑  "ebird -- Identification page". *ebird.org*. 30 April 2021 அன்று பார்க்கப்பட்டது.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:137
**குலிசுத்தான்** (Golestan, பாரசீக மொழி: گلستان‎, பிற பெயர் : Golestān) என்ற நகரமானது பகாரிசுத்தான் (Baharestan) மண்டலத்தின் தலைநகரம் ஆகும். 2006 மக்கள் தொகை கணக்கெடுப்பின்படி, 57,216 குடும்பங்கள் இந்நகரில் வாழ்ந்தனர். அவர்களின் ஒட்டு மொத்த மக்கள் தொகை 231,882 நபர்களாக இருந்தனர். கோப்பன்-கீகர் காலநிலை வகைப்பாடு அமைப்பு அடிப்படையில், இந்நகரத்தின் காலநிலையை குளிர் அரை வறண்ட (BSk) என வகைப்படுத்துகின்றனர். கோடையில், அதன் சராசரி வெப்பநிலை தெகுரான் நகரத்தை விட, குளிர்ச்சியாக இருக்கிறது. எனவே, இந்நகரத்தின் குளிர்கால வெப்பநிலையும், தெகுரான் நகரை விட குளிர்ச்சியாகவே இருக்கிறது. ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 35 வது இடத்தினைப் பெறுகிறது.

மக்கள் தொகை
-----------

2016 ஆம் ஆண்டு மக்கள் தொகைக் கணக்கெடுப்பின்படி, பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 239,556 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 259,480 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு −7.68% குறைந்துள்ளது.

மேற்கோள்கள்
-----------

1. 1 2
2. ↑  "Climate: Golestan - Climate graph, Temperature graph, Climate table". Climate-Data.org. 9 September 2013 அன்று பார்க்கப்பட்டது.
3. ↑  Asia-Pacific Population Journal, United Nations. "A New Direction in Population Policy and Family Planning in the Islamic Republic of Iran". 14 February 2009 அன்று மூலம் பரணிடப்பட்டது. 14 April 2006 அன்று பார்க்கப்பட்டது.
4. ↑  "Iran – population". Countrystudies.us. 18 June 2011 அன்று பார்க்கப்பட்டது.
தாய்லாந்தில் இருந்து டாங்கிரெக் மலைகளின் தோற்றம்
**டாங்கிரெக் மலைகள்** (ஆங்கிலம்: *Dângrêk Mountains*, *Chuor Phnom Dângrêk*; தாய்: ทิวเขาพนมดงรัก, *Thiu Khao Phanom Dongrak* கெமர்: ជួរភ្នំដងរែក); என்பது கெமரில் உள்ள தாழ்பிரதேச மலைத்தொடர் ஆகும். 

இதன் சராசரி உயரம் 500 மீட்டர்கள். இம்மலைத் தொடர் கம்போடியா - தாய்லாந்து எல்லையில் அமைந்துள்ளது. டாங்கிரெக்கின் பெரும் பகுதி வடக்கு கம்போடியாவில் உள்ளது. இதன் அதிகூடிய உயரம் கடல் மட்டத்தில் இருந்து 753 மீட்டர்கள் (2,470 அடி) ஆகும்.

பொது
----

டாங்கிரெக் மலைகள் வடக்கு தாய்லாந்தில் மேக்கொங் ஆற்றிலிருந்து மேற்குத் திசையாக 200 மைல்கள் (320 கிமீ) தூரம் பரந்திருக்கிறது.

புகழ்பெற்ற கெமர் இந்து சிவன் கோயிலான பிரசாத் பிரா விகார் இம்மலைகளில் கம்போடிய எல்லையில் அமைந்துள்ளது.

மேற்கோள்கள்
-----------

1. ↑  பிரித்தானிக்கா கலைக்களஞ்சியம்

மேலும் காண்க
------------

| * பா
* உ
* தொ
 தாய்லாந்து மலைத்தொடர்கள் |
| --- |
| 
* சந்தாபுரி மலைகள்
	+ காவோ காவோ மலைகள்
* தாயென் லாவோ மலைத்தொடர்
* தோங் பாயா யென் மலைகள்
* தோய் நாங் நோன் மலைத்தொடர்
* லுவாங் பிரபாங் மலைத்தொடர்
* கருடமோம் மலைகள்
* டாங்கிரெக் மலைகள்
* பெச்சாபுன் மலைகள்
* பி பான் மலைத்தொடர்
	+ குன் தான் மலைத்தொடர்
* பூ பான் மலைகள்
* சான்கம்பாங் மலைத்தொடர்
* தெனாசிரிம் மலைத்தொடர்
	+ தாவுனா மலைத்தொடர்
	+ நாக்கோன் சி தாமரா மலைத்தொடர்
	+ புக்கெட் மலைத்தொடர்
* தானோம் தோங் சாய் மலைத்தொடர்
* தித்திவாங்சா மலைத்தொடர்
	+ சங்காலாகிரி மலைத்தொடர்

 |
பெங்களூரில் நவராத்திரி விழாவில் டான்டியா ராஸ் நடனம்
டாண்டியா
சௌராட்டியரின் டாண்டியா ராசு நடனம்
**ராஸ்** (*Raas*) அல்லது **டாண்டியா ராஸ்** (*Dandiya Raas*) என்பது சமூக–மத உறவு கொண்ட நாட்டுப்புற நடனம் ஆகும். இது இந்தியாவில் உள்ள குசராத்து மாநிலத்தில் தோன்றியதாகும். முக்கியமாக நவராத்திரி நாட்களில் ஆடப்படும். இந்த நடனம் ராஜஸ்தான் மாநிலத்தில் உள்ள மார்வார் பகுதியிலும் கூட ஆடப்படுகிறது.

சொற்பிறப்பியல்
--------------

*ராஸ்* என்ற சொல் சமற்கிருதத்தில் உள்ள "ரசா" என்ற சொல்லில் இருந்து உருவானது. இது உணர்வுகள் மற்றும் உணர்ச்சிகளோடு தொடர்புடைய ஒரு சொல். கபிலா வாத்ஸ்யாயன் தெய்வீக வார்த்தை என்பது இந்திய கலைகளின் ஒற்றுமைக்கு ஒரு அடிப்படை என்று வாதாடுகிறார்.

ராசின் கலை வடிவங்கள்
--------------------

டாண்டியா ராஸ், கோப்குந்தன் சொலாங்க ராஸ் மற்றும் மேர் டாண்டியா ராஸ் போன்றவைகள் ராஸ் நடனத்தின் பொதுவான கலை வடிவங்கள் ஆகும். சௌராட்டிராவில் ராஸ் என்பது ஆடவர்களால் ஆடப்படுவது, பெண்கள் ஆடுவது ராஸ்டா என்று அழைக்கப்படுகிறது. ராஸ் வடிவத்தில் நடனக் கூறுநிலை முக்கிய பங்கு வகிக்கும், ஆனால் ராஸ்டா வடிவத்தில் இசை முக்கிய பங்கு வகிக்கும்.

வடிவமைப்பு
----------

ஆண்களும் பெண்களும் டாண்டியா ராஸ் நடனத்தை பாரம்பரிய முறையில் ஆணும் பெண்ணுமாக இணைந்து ஆடுவார்கள், எனவே இந்த நடனக் குழுவில் இரட்டைப்படையில்தான் குழுவினரின் எண்ணிக்கை இருக்க வேண்டும். பொதுவாக இரண்டு வரிசையில் கலைஞர்கள் ஒருவரை ஒருவரின் முகம் பார்த்து நின்று ஆடுவார்கள்.

> பொதுவாக இந்த வரிசையானது கடிகாரமுள் திசையில் இயங்கும் ஒவ்வொருவரும் தன் இணையாயிருப்பவரின் கையில் உள்ள கோலை அடிப்பதற்காக ஒரு அடி முன் வைப்பார் பிறகு இரண்டாம் நபரை நோக்கி செல்வார். வரிசையின் கடைசியில் ஒவ்வொருவரும் திரும்பி தங்களுக்கு எதிராக உள்ள வரிசையில் இணைந்து கொள்வார் எனவே இந்த நடன இயக்கம் தொடர்ந்து கொண்டே இருக்கும். இங்கு இசை மிக மெதுவாக தொடங்கும். இந்த இசையானது எட்டு முறை அடிக்கும் இசை சுழற்சி கஹெர்வா என்று அழைக்கப் படுகிறது இது கீழ் கண்ட முறையில் இசைக்கப் பட்டு நடனம் ஆடப் படுகிறது. முதல் அடியில் கலைஞர்கள் தங்கள் வலப்பக்கம் திரும்பி தங்கள் கோல்களை அடித்து பின்னர் வலப்பக்கம் திரும்பி தங்கள் இணையின் கோலை அடிப்பார்கள் பின்னர் தங்களின் இடப்பக்கம் கோலில் மறுபடியும் அடிப்பார்கள். மறுபடியும் அனைவரும் இடப்பக்கம் திரும்பி தங்கள் கோல்களை தாங்களே அடித்து பின் திரும்பி தங்கள் இணையின் வலப்பக்க கோலை மறுபடியும் அடிப்பார்கள் பின்னர் புதிய இணையுடன் சேருவதற்கு முன்பாக இரண்டு முறை இடம் மாறுவார்கள்.
> 
>

மேற்கோள்கள்
-----------

1. ↑  Education, International Society for Music (1984) (in en). *ISME Yearbook*. B. Schott's Söhne. பக். 118. .
2. 1 2  Sharma, Manorma (2007) (in en). *Musical Heritage of India*. APH Publishing. பக். 59. பன்னாட்டுத் தரப்புத்தக எண்:9788131300466. .
3. ↑   (in hi) *Khyāta: itihāsa, kalā, evaṃ saṃskr̥ti kī śodha patrikā*. Marubhūmi Śodha Saṃsthāna. 2002. பக். 240. .
4. ↑  Vatsyayan, Kapila (1987) (in en). *Traditions of Indian folk dance*. Clarion Books associated with Hind Pocket Books. பக். 5. .
5. ↑  David. *Performing faith*. பக். 138-9.

விக்கிமீடியா பொதுவகத்தில்,  
 ***டாண்டியா ராஸ்***   
என்பதின் ஊடகங்கள் உள்ளன. 



```
       ‌
```
**முகமது சாலா கலி** (*Mohamed Salah Ghaly*, அரபு மொழி: محمد صلاح غالى‎ பிறப்பு: 15 சூன் 1992) எகிப்திய தொழில்முறை காற்பந்தாட்ட வீரர். இவர் ஆங்கில பிரீமியர் லீக் கழகமான லிவர்பூல் அணியிலும் எகிப்திய தேசிய அணியிலும் முன்கள வீரராக விளையாடி வருகிறார்.

சாலா தமது காற்பந்தாட்டத்தை 2010ஆம் ஆண்டில் உள்ளூர் கழகமான எல் மோக்காவ்லூனில் தொடங்கினார். பின்னர் பேசல் கழகத்திற்கு அறிவிக்கப்படாத தொகைக்கு ஒப்பந்தமானார். சுவிட்சர்லாந்தில் சுவிசு சூப்பர் லீக்கின் தங்க விளையாட்டாளர் பதக்கம் வென்றார். இவரது செயல்திறனால் ஈர்க்கப்பட்ட இங்கிலீஷ் பிரீமியர் லீக் கழகம் செல்சீ 2014இல் இவரை £11 மில்லியனுக்கு வாங்கியது. இருப்பினும் முதல் பருவத்தில் இவரை அரிதாகவே பயன்படுத்தியது. சீரீ ஆ கழகங்களான பியோரென்டினாவிற்கும் ரோமாவிற்கும் கடன் வழங்கியது. இறுதியில் ரோமா கழகம் இவரை €15 மில்லியனுக்கு உரித்தாக்கிக் கொண்டது.

ரோமா கழகத்தில் இவரது தொடர்ந்த சிறப்பான பங்களிப்பால் 2016-17ஆம் பருவத்தில் அவ்வணி இரண்டாமிடம் எட்டியது. திரும்பவும் ஆங்கிலப் பிரீமியர் லீக்கிற்கு திரும்பி லிவர்பூல் கழகத்திற்கு £36.9 மில்லியனுக்கு ஒப்பந்தமானார். இக்காலத்தில் இயற்கையில் பக்கவாட்டு விளையாளராக இருந்த சாலா முழுமையான முன்கள வீரரானார். 36 ஆட்டங்களில் 32 கோல்கள் அடித்து பிரீமியர் லீக்கின் தங்க காலணி விருதை பெற்றார்.

பன்னாட்டுப் போட்டிகளில் சாலா எகிப்திய அணியில் 20ஆம் அகவையிலிருந்து ஆடி வருகிறார். இவர் பங்கேற்ற ஆபிரிக்கா 20 கீழானோர் நாடுகள் கோப்பையில் எகிப்து வெங்கலப் பதக்கம் வென்றது. 2011 பீபா கீ-20 உலகக்கோப்பை, 2012 கோடைக்கால ஒலிம்பிக் விளையாட்டுப் போட்டிகளிலும் பங்கேற்றுள்ளார். 2012ஆம் ஆண்டின் மிகவும் எதிர்காலமுள்ள திறமையாளராக ஆபிரிக்க கால்பந்து கூட்டிணைப்பு தேர்ந்தெடுத்தது. ஆபிரிக்க கால்பந்து கூட்டிணைப்பின் உலகக்கோப்பை தகுதியாளர் போட்டியில் மிக அதிகமான கோல்களை அடித்து எகிப்து 2018 உலகக்கோப்பை காற்பந்து போட்டிகளில் பங்கேற்க உதவினார். இதற்காக இவர் ஆண்டின் சிறந்த கால்பந்தாட்ட வீரராக ஆபிரிக்க அமைப்பும் பிபிசியும் தேர்ந்தெடுத்தன.

மேற்கோள்கள்
-----------

1. ↑  "Mohamed Salah: Summary". *Soccerway*. Perform Group. 1 May 2018 அன்று பார்க்கப்பட்டது.
2. ↑  "முகமது சாலா". *Barry Hugman's Footballers*. 1 May 2018 அன்று பார்க்கப்பட்டது.
3. ↑  "رحلة صعود محمد صلاح من قرية "نجريج" إلى مونديال روسيا" (in Arabic). Archived from the original on 9 அக்டோபர் 2017. .
4. ↑  "2018 FIFA World Cup Russia: List of players: Egypt" (PDF). FIFA. 17 June 2018. p. 9. 19 ஜூன் 2018 அன்று மூலம் (PDF) பரணிடப்பட்டது. 26 ஜூன் 2018 அன்று பார்க்கப்பட்டது.
5. 1 2
6. ↑  "Toure wins his second African Player of the Year Award – Football News – CAF". Cafonline.com. 2012. 21 December 2012 அன்று பார்க்கப்பட்டது.
7. ↑  Press, Associated (4 January 2018). "Liverpool’s Mohamed Salah wins African footballer of the year" (in en-GB). *The Guardian*. .
8. ↑  "Salah named African Footballer of the Year 2017" (in en-GB). *BBC Sport*. 7 December 2017. .

வெளி இணைப்புகள்
---------------

விக்கிமீடியா பொதுவகத்தில்,  
 ***Mohamed Salah***   
என்பதின் ஊடகங்கள் உள்ளன. 

* Mohamed Salah profile at the Liverpool F.C. website
**கேண்டெலா** (*candela*, /kænˈdɛlə/ அல்லது /kænˈdiːlə/; குறியீடு: **cd**, **கேண்டே**) என்பது ஒளியின் அடர்த்தியை அளப்பதற்கான அனைத்துலக அலகு ஆகும். இது ஒருக் குறிப்பிட்ட திசையில் வெளிவிடப்படும் ஒளியின் ஆற்றலைக் குறிக்கும் அளவாகும்.

*candela* என்பது இலத்தீன் மொழியில் *மெழுகுவர்த்தி* எனப் பொருள். ஒரு கேண்டெலா என்பது ஏறக்குறைய மெழுகுதிரி எரியும்போது வெளிப்படும் ஒளியின் அளவுக்குச் சமமாகும்..

வரையறை
------

எல்லா அனைத்துலக முறை அலகுகள் முறை அலகுகளைப் போல் இதற்கும் செயல்முறை வரையறை உள்ளது. 1979-ம் ஆண்டு நடைபெற்ற எடை மற்றும் அளவகளுக்கான பொது மாநாட்டைத் தொடர்ந்து ஒரு கேண்டெலாவிம் அளவு கீழ்க்காணுமாறு வரையறுக்கப்படுகிறது:

ஒரு கேண்டெலா என்னும் ஒளியடர்த்தியானது, 540×1012 எர்ட்சு அதிர்வெண் கொண்ட ஒற்றை நிற ஒளி, ஒரு குறிப்பிட்டத் திசையில் 1/683 வாட்/இசுட்டெரேடியன் வீசும் கதிர்வீச்சு அடர்த்தி ஆகும். (இசுட்டெரேடியன் என்பது திண்மக் கோண ஆரையம்/ரேடியன் ஆகும்)
ஒரு கேண்டெ ஒளியை வெளிப்படுத்தும் கதிர்விளக்கை உருவாக்கும் முறையை இந்த வரையறை விளக்குகிறது. அந்தக் கதிர்விளக்கை மற்ற ஒளியளக்கும் கருவிகளை அளவுத்திருத்தப் பயனபடுத்தலாம்.

அனைத்துலக முறை அலகுகள் ஒளி அலகுகள்
----------------------------------

| அளவை | ச.அ அலகு | குறி | குறிப்புகள் |
| --- | --- | --- | --- |
| ஒளி ஆற்றல் | லூமென் நொடி | லூம்-நொ (lm⋅s) | talbots என்றும் அழைக்கப்படுகிறது |
| ஒளிச்சக்தி | லூமென் | லூ (lm) |  |
| ஒளியடர்த்தி | கேண்டெலா | கேண்டெ (cd) | ச.அ அடிப்படை அலகு |
| ஒளிப்பரப்படர்த்தி | கேண்டெலா/சதுர மீட்டர் | கேண்டெ/மீ2 (cdm−2) | nits என்றும் அழைக்கப்படுகிறது |
| ஒளியாற்றல் அடர்த்தி | லூமென்/சதுர மீட்டர் | லூ/மீ2 (cdm−2) | பரப்பில் விழும் ஒளிக்குப் பயன்படுத்தப்படுவது |
| ஒளியாற்றல் வீச்சடர்த்தி | லூமென்/சதுர மீட்டர் | லூ/மீ2 (cdm−2) | கதிர்விளக்கு வெளிப்படுத்தும் ஒளிக்குப் பயன்படுத்தப்படுவது |
| ஒளி வீச்சாற்றல் | லூமென்/வாட் | லூ/வாட் (lmV−1) | ஒளி வீச்சடர்திக்கும் வீசு ஒளியாற்றல் திறனுக்குமான விகிதம் |

மேற்கோள்கள்
-----------

1. ↑  CIE Scotopic luminosity curve (1951)
2. ↑  Wyzecki, G.; Stiles, W.S. (1982). *Color Science: Concepts and Methods, Quantitative Data and Formulae* (2nd ed. ). Wiley-Interscience. பன்னாட்டுத் தரப்புத்தக எண்:0-471-02106-7. .
**கேண்டிபார்** (*CandyBar*) என்பது மாக்கு இயக்கி எக்சின் (Mac OS X) கீழ் இயங்கும் ஒரு பயன்பாட்டு மென்கலம். இதனை பேனிக்கு என்னும் நிறுவனமும், த ஐக்கான்ஃவேக்டரி என்னும் அடையாளச்சின்னம் வடிவுருவாக்கு நிறுவனமும் உருவாக்கின. இம் மென்கலத்தின் பயன்பாடு, மாக்கு இயக்கி கணினியின் திரையில் தெரியுமாறு வழங்கும் அடையாளச் சின்னங்களை, பயனர்கள் தங்களுக்கு விருப்பமானவாறு மாற்று வடிவத்தில் அமைத்துக்கொள்ள உதவும் ஒரு மென்கலம். எடுத்துக்காட்டாக கோப்புகளைக் காட்டும் ஓர் அடையாளச்சின்னத்தை பயனர்கள் விரும்பும் வேறு ஒரு வடிவில் அமைந்த அடையாளச்சின்னமாக மாற்றிக்கொள்ளலாம். அண்மைய வெளியீடாகிய கேண்டிபார் 3 (CandyBar 3) மாக் இயக்கி சிறுத்தையின் (லெப்பர்டு) (Mac OS X 10.5 "Leopard"), மாக்கு இயக்கி பனிச்சிறுத்தை (Mac OS X v10.6 அல்லது 10.6 "Snow Leopard") ஆகியவற்றின் கீழ் இயங்குகின்றது. இவை 512 x 512 படவணுக்கள் உயர் துல்லிய "சிறுத்தை"ச் சின்னங்களாக வழங்கவல்லன; லெப்பர்டு இடாக்கு (Leopard dock) என்பதையும் மாற்றியமைக்க வல்லது. பயனர்கள் பல்வேறு வகையான அடையாளச் சின்னங்களையும் இடாக்கு என்னும் இணைப்புகளையும் ஐக்கான்ஃவேக்டரி வலைத்தளத்தில் இருந்து பெறலாம். கேண்டிபார் என்பது ஐக்கான்ஃவேக்டரியின், முன்பிருந்த ஐக்கன்ட்ரோல் (iControl) என்னும் மென்கலத்தின் வழித்தோன்றல் மென்கலம். இந்த ஐக்கன்ட்ரோல் மாக்கு இயக்கி 8, 9 களுக்குப் பயன்படுத்தப் பட்டது.

வெளியிணைப்புகள்
---------------

* த ஐக்கான்ஃவேகடரி மென்கலத்தின் நிறுவனதளப் பக்கம்
* பேனிக்கு கேண்டிபார் வலைப்பக்கம்
**ஊடகம் தான் செய்தி** (*The medium is the message*) என்பது மார்சல் மெக்லூவன் அறிமுகப்படுத்திய கருத்துரு ஆகும். செய்தியின் ஒரு பகுதியாக ஊடகமே பொதிவதால், ஒரு செய்தி எப்படிப் புரிந்து கொள்ளப்படுகிறது என்பதில் அதனைத் தெரிவிக்கப் பயன்படுத்தப்படும் ஊடகமும் தாக்கத்தை ஏற்படுத்துகிறது.

1964 இல் வெளியான அவரது புகழ்பெற்ற நூலில் (*Understanding Media: The Extensions of Man*) இக்கருத்தாக்கத்தை அவர் அறிமுகப்படுத்தினார். மெக்லூவன், செய்தியை விட அதனைக் கொண்டு வரும் ஊடகத்தையே கூடுதலாக அறிந்து கொள்ள வேண்டியுள்ளது என்று கருதினார். ஒரு ஊடகம் அது கொண்டு வரும் செய்தியால் மட்டுமன்று அதன் வடிவத்தாலும் பண்புகளாலும் கூட சமூகத்தின் மீது தாக்கத்தை ஏற்படுத்துகிறது என்று கூறினார்.

மேற்கோள்கள்
-----------

1. ↑  Originally published in 1964 by Mentor, New York; reissued 1994, MIT Press, Cambridge, Massachusetts with an introduction by Lewis H. Lapham

வெளி இணைப்புகள்
---------------

* MediaTropes eJournal A scholarly journal, Vol. 1, Marshall McLuhan's "Medium is the Message": Information Literacy in a Multimedia Age
* Guardian Big Ideas podcast by Benjamen Walker
**முகம்மது மியான் மன்சூர் அன்சாரி** (Muhammad Mian Mansoor Ansari) (10 மார்ச் 1884 - 11 சனவரி 1946) இவர் இந்திய சுதந்திர இயக்கத்தின் தலைவராகவும் அரசியல் ஆர்வலராகவும் இருந்தார். இவர் 1868 இல் தாருல் உலூம் தேவ்பந்த்தின் நிறுவனர்களில் ஒருவரான முகம்மது காசிம் நானாவுடவியின் பேரன் ஆவார்.

ஆரம்ப கால வாழ்க்கை
------------------

இவர், உத்தரப் பிரதேசம், சஹரன்பூரில் அன்சாரி என்ற உன்னத குடும்பத்தில் பிறந்தார். இவர் அப்துல்லா அன்சாரி வீட்டில் வளர்ந்தார். மன்சூர் அன்சாரி தாருல்-உலூம் தியோபந்திற்குத் திரும்பி படிப்படியாக பான்-இஸ்லாமிய இயக்கத்தில் ஈடுபட்டார். முதலாம் உலகப் போரின் போது இவர் முகமது ஹசன் தியோபந்தி தலைமையிலான தியோபந்தி பள்ளியின் தலைவர்களில் ஒருவராக இருந்தார். இந்தியாவில் ஒரு பான்-இஸ்லாமிய புரட்சிக்கான பட்டுக் கடிதம் இயக்கம் என்று அறியப் பட்ட மைய சக்திகளின் ஆதரவைப் பெற இந்தியாவை விட்டு வெளியேறினார் .

பட்டுக்கடித இயக்கம்
-------------------

பட்டுக் கடித இயக்கம் என்பது உதுமானிய துருக்கி, செருமனி மற்றும் ஆப்கானித்தானுடன் கூட்டணி அமைப்பதன் மூலம் இந்தியாவை பிரிட்டிசு ஆட்சியிலிருந்து விடுவிப்பதை நோக்கமாகக் கொண்டு 1913 மற்றும் 1920க்கும் இடையில் தியோபந்தி தலைவர்கள் ஏற்பாடு செய்த ஒரு இயக்கமாகும். ஆப்கானித்தானில் இருந்த தியோபந்தி தலைவர்களில் ஒருவரான உபைதுல்லா சிந்தி என்பவர் பாரசீகத்திலிருந்த மற்றொரு தலைவரான முகமது அசன் தியோபந்திக்கு எழுதிய கடிதங்களை பஞ்சாப் குற்ற விசாரணைத் துறை கைப்பற்றியது. கடிதங்கள் பட்டுத் துணியில் எழுதப்பட்டிருந்தன. எனவே இதற்கு இந்தப் பெயர் ஏற்பட்டது.

பின் வரும் வருடங்கள்
--------------------

முதல் உலகப் போரின்போது ஆப்கானித்தான் அமீர் ஹபீபுல்லா கானை அணிதிரட்ட மன்சூர் அன்சாரி காபூலுக்குச் சென்றார். அவர் 1915 திசம்பரில் காபூலில் அமைக்கப்பட்ட இந்திய தற்காலிக அரசாங்கத்தில் சேர்ந்தார், மேலும் போர் முடியும் வரை ஆப்கானித்தானில் இருந்தார். அவர் உருசியாவுக்குச் சென்று துருக்கியில் இரண்டு ஆண்டுகள் கழித்தார். பல நாடுகளைக் கடந்து சென்றார்.

தாருல் உலூம் தேவ்பந்திலிருந்து வந்த முஸ்லீம் குருமார்கள் தலைமையிலான இந்திய சுதந்திர இயக்கத்தின் பிரிவின் மிகவும் தீவிரமான மற்றும் முக்கிய உறுப்பினர்களில் ஒருவராக இவர் இருந்தார். 

1946 ஆம் ஆண்டில், இந்திய தேசிய காங்கிரசு இவரை இந்தியா திரும்புமாறு கேட்டுக்கொண்டது, பிரித்தானிய அரசாங்கம் இவருக்கு அனுமதி அளித்தது. ஆனால் இவர் காபூலில் தங்க முடிவு செய்தார். அங்கு இவர் தப்சீர் ஷேக் மஹ்முதுல் ஹசன் தியோபந்தி (காபூலி தப்சீர் என்று அழைக்கப்படுபவர்) கற்பித்தல் மற்றும் மொழிபெயர்ப்பதற்கான ஒரு திட்டத்தைத் தொடங்கினார்.

இறப்பு
------

1946 ஆம் ஆண்டில், இவர் கடுமையாக நோய்வாய்ப்பட்டு 1946 சனவரி 11 அன்று ஆப்கானித்தானின் நங்கர்கார் மாகாணத்தின் ஜலாலாபாத்தில் இறந்து அங்கேயே அடக்கம் செய்யப்பட்டார்.

மேற்கோள்கள்
-----------

1. ↑  Muhammad Mian Mansoor Ansari on GoogleBooks website Retrieved 28 August 2019
2. 1 2 3  Fight for Freedom on deoband.com website Retrieved 28 August 2019
3. ↑  Muhammad Mian Mansoor Ansari on GoogleBooks website Retrieved 28 August 2019
**செருவாரி கோட்டியேத்து சி. கே இலட்சுமணன்** (Cheruvari Kottieth C. K. Lakshmanan) இந்தியாவைச் சேர்ந்த ஒரு விளையாட்டு வீரரும் செயற்பாட்டாளரும் ஆவார். 1898 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1924 ஆம் ஆண்டு பாரிசில் நடைபெற்ற கோடைக்கால ஒலிம்பிக்கில் பிரித்தானிய இந்தியாவை இவர் பிரதிநிதித்துவப்படுத்தினார். அப்போட்டியில் தடை தாண்டும் போட்டியில் கலந்து கொண்ட இவர் பதக்கம் எதையும் வெல்லவில்லை. 

1924 ஒலிம்பிக்கில் இந்திய நாட்டைப் பிரதிநிதித்துவப்படுத்திய எட்டு உறுப்பினர்களைக் கொண்ட இந்திய ஒலிம்பிக் குழுவில் இவர் ஒரு பகுதியாக இருந்தார். ஒலிம்பிக் நிகழ்வில் பங்கேற்ற முதல் மலையாளி என்ற சிறப்பு இவருக்கு கிடைத்தது. அதே 1924 ஆம் ஆண்டில் தில்லியில் நடந்த முதல் தேசிய தடகளப் போட்டியில் 120-கசம் நீளம் கொண்ட தடை ஓட்டத்தில் இவர் தங்கம் வென்றார்  மேலும் 1925-26 மற்றும் 1930-31 ஆண்டுகளுக்கு இடையில் முதல் தர அளவில் துடுப்பாட்டப் போட்டியில் விளையாடினார். 

லட்சுமணன் பின்னர் இந்திய இராணுவத்தில் படைத்துறை பணித்தலைவராகவும் , இந்திய செஞ்சிலுவை சங்கத்தின் பொது இயக்குநராகவும் பணியாற்றினார். 1970 ஆம் ஆண்டு அக்டோபர் மாதம் 3 ஆம் தேதியன்று இலட்சுமணன் புது தில்லியில் இறந்தார்.

மேற்கோள்கள்
-----------

1. ↑  "Cheruvari Lakshmanan". *Olympedia*. 21 September 2021 அன்று பார்க்கப்பட்டது.
2. ↑  "Olympians from Kerala". kerala2015.com. 27 August 2014 அன்று மூலம் பரணிடப்பட்டது. 29 January 2015 அன்று பார்க்கப்பட்டது.
3. ↑  "CK Lakshmanan profile". ESPN Cricinfo. 11 February 2018 அன்று பார்க்கப்பட்டது.
4. ↑  "Olympians Who Played First-Class Cricket". *Olympedia*. 28 July 2020 அன்று பார்க்கப்பட்டது.
5. ↑  "Obituary - C. K. Lakshmanan". .

புற இணைப்புகள்
--------------

* Cheruvari Lakshmanan at Olympedia
***அவள் வருவாளா*** (*Aval Varuvala*) 1998 ல் வெளிவந்த தமிழ்த் திரைப்படம் ஆகும். தெலுங்கில் வெளிவந்த பெள்ளி திரைப்படத்தை மையமாகக் கொண்டு ராஜ்கபூர் இயக்கிய இப்படத்தில் கதாநாயகனாக அஜித் குமாரும், கதாநாயகியாக சிம்ரனும் நடித்துள்ளனர். இத்திரைப்படத்திற்கு எஸ். ஏ. ராஜ்குமார் இசை அமைத்துள்ளார்.

கதைச் சுருக்கம்
---------------

மதுரையில் அவரது பாட்டியுடன் வசித்து வரும் அஜித் குமார் (ஜீவா), முதல் பார்வையிலேயே பிடிக்கும் பெண்ணை தான் திருமணம் செய்து கொள்ள வேண்டும் என்கிறார். வங்கி மேலாளராக வேலை கிடைத்த பின்னர் சென்னை செல்லும் அவர், ஒரு பேரங்காடியில் சிம்ரனை (திவ்யா) பார்த்ததும் உடனடியாக காதல் கொள்கிறார். அவரது ஸ்கூட்டரை அடையாளமாக வைத்துக் கொண்டு அவரைத் தேடி அலையும் ஜீவா இறுதியாக நகைச்சுவையாளர்களால் (கவுண்டமணி, செந்தில், வெண்ணிற ஆடை மூர்த்தி, நர்ஸ் டக்கரா, கோவை சரளா) சூழப்பட்ட ஒரு காலனியை அடைகிறார். அவர் தேடி வந்த சிம்ரனின் ஸ்கூட்டர் போல அங்கே நிற்கும் ஸ்கூட்டரை நோட்டமிடும் ஜீவாவை, ஸ்கூட்டர் திருடன் என அந்த காலனி மக்கள் சூழ்ந்து கொள்ள, உடனே ஜீவா வாடகைக்கு வீடு தேட வந்ததாக பொய் சொல்கிறார். திவ்யாவும், அவரது தாயாரும் (ஜானகி) அந்த காலனியில் தான் வசிக்கிறார்கள் என தெரிந்ததும், அங்கே குடியேற சம்மதிக்கிறார்.

ஜீவா அங்கே குடிவந்த பின்னர், திவ்யாவின் மனதை கவர முயற்சி செய்கிறார். இதை அறிந்து கொண்ட நகைச்சுவையாளர் கும்பல் ஜீவா, திவ்யாவின் மனதை கவர ஜீவாவுக்கு உதவுகிறார்கள். அவர்கள் திவ்யாவின் திருமணத்தைப் பற்றி ஜானகியிடம் கேட்க, எனினும், திவ்யா தனக்கு திருமணத்தில் விருப்பம் இல்லை என்று கூறி ஏற்க மறுத்து விட்டார்.

நடிகர்கள்
---------

* அஜித் குமார் - ஜீவா
* சிம்ரன் - திவ்யா
* கவுண்டமணி - தண்டபானி
* செந்தில் - மைக்கேல் ஜாக்சன்
* சுஜாதா - ஜானகி
* பிரித்விராஜ் - பிரித்வி
* வெண்ணிற ஆடை மூர்த்தி
* கோவை சரளா - சாவித்திரி

பாடல்கள்
--------

எஸ். ஏ. ராஜ்குமார் இசையமைத்த இத்திரைப்படத்தின் பாடல்கள் அவர் ஏற்கனவே இசையமைத்த தெலுங்கு திரைப்படத்தின் பாடல்களாகும்.
இத்திரைப்படத்தின் பாடல்களைக் கவிஞர் பழநிபாரதி எழுதியுள்ளார்.

| எண் | பாடல் | பாடியவர்(கள்) |
| --- | --- | --- |
| 1 | "சிக்கிமுக்கி உய்யாலா" | எஸ். பி. பாலசுப்பிரமணியம், சித்ரா |
| 2 | "இது காதலின் சங்கீதம்" | ஜெயச்சந்திரன் |
| 3 | "காதல் என்ன கண்ணாமூச்சி" | எஸ். பி. பாலசுப்பிரமணியம் |
| 4 | "ஓ வந்தது பெண்ணா" | ஹரிஹரன் |
| 5 | "ருக்கு ருக்கு ருக்குமணி "| மனோ |
| 6 | "சேலையில வீடு கட்டவா" | உன்னிகிருஷ்ணன், சித்ரா |

மேற்கோள்கள்
-----------

1. ↑  "Aval Varuvala Songs". *List of Aval Varuvala Songs*. 28 மே 2010 அன்று மூலம் பரணிடப்பட்டது. 27 June 2010 அன்று பார்க்கப்பட்டது.
**முகம்மது மீர் ஜவாது புலவர்** (பிறப்பு 1745) என்பவர் தமிழ்நாட்டின் இராமநாதபுரம் மாவட்டத்தைச் சேர்ந்த ஒரு தமிழ்ப் புலவராவார்.

வரலாறு
------

முகம்மது மீர் ஜவாது தற்போதைய இராமநாதபுரம் மாவட்டத்தில் உள்ள பரமக்குடியை அடுத்த எமனேஸ்வரம் என்னும் சிற்றூரில் பிறந்தவர். தமிழில் புலமை மிக்க இவர்.  இராமநாதபுரத்தை ஆண்ட புகழ்மிக்க  கிழவன் சேதுபதி என்ற செல்ல முத்து ரகுநாத சேதுபதி மன்னரின் அரசவைக் கவிஞராகவும், அரசியல் ஆலோசகராகவும் திகழ்ந்தவர். இவருக்கு  சேதுபதி மன்னர் பரமக்குடி அருகே சுவாத்தன், வண்ணவயல் ஆகிய இரண்டு கிராமங்களை நிலக்கொடையாக வழங்கினார்.

படைத்த இலக்கியங்கள்
-------------------

இவர் தமிழில் பல இசுலாமிய மற்றும் இந்து ஆண்மீக இலக்கியங்களைப் படைத்துள்ளார் அவை முகையதீன் ஆண்டகை பிள்ளைத் தமிழ், நாகைக் கலம்பகம், மதீனத் தந்தாதி, ராஜராஜேஸ்வரி பஞ்சரத்ன மாலை, வண்ணக் கவிகள், சீட்டுக் கவிகள், சித்திரக் கவிகள், மாலை, குமரையா பதிகம் போன்ற இலக்கியங்களைப் படைத்துள்ளார். மேலும் ரகுநாத சேதுபதி, பிரம்பூர் ஆனந்த ரங்கதுரை, முத்துகிருஷ்ணன், கச்சி செல்லப்பன் உள்ளிட்ட வள்ளல்களையும் பாடியுள்ளார்.

கோயிலில் சிலை
-------------

இராமநாதபுரம் மாவட்டம் மேலக்கொடுமலூர் குமரக்கடவுள் என்ற சுப்பிரமணியசுவாமி கோயில் மீது ஜவாது புலவர் பல பதிகங்களைப் பாடியுள்ளார். இவர் பாடிய பதிகங்களை கல்வெட்டாக செலுக்கி கோயிலினுள் பதித்துள்ளனர். மேலும் புலவரை கவுரவப்படுத்தும் விதமாக, கோயிலின் விமானத்தில் அவரது சிலையை சுதையில் அமைத்து பெருமைபடுத்தியுள்ளனர்.

மேற்கோள்கள்
-----------

1. ↑  எஸ்.முஹம்மது ராஃபி (22 அக்டோபர் 2016). "முருகன் கோயிலில் முஸ்லிம் புலவருக்கு சிலை﻿: மத நல்லிணக்கத்துக்கு சான்றாக விளங்கும் மேலக்கொடுமலூர்". *செய்திக் கட்டுரை*. தி இந்து. 22 அக்டோபர் 2016 அன்று பார்க்கப்பட்டது.